cyanic-selkie/wikianc huggingface dataset:
నడిపల్లి దివాకర్ రావు
రాజకీయ విశేషాలు
తరువాత తెలంగాణ రాష్ట్ర సమితి పార్టీలో చేరాడు. ప్రత్యేక తెలంగాణ రాష్ట్రంలో 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ టికెట్ పై పోటీ చేసి కాంగ్రెస్ పార్టీ అభ్యర్థి గడ్డం అరవింద్ రెడ్డిపై 59,000 వేలకు పైగా ఓట్ల మెజారిటీతో గెలుపొందాడు. ఈయన నాలుగు సార్లు మంచిర్యాల శాసనసభ నియోజకవర్గం నుంచి శాసన సభ్యునిగా గెలిచాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ నుండి పోటీ చేసి సమీప కాంగ్రెస్ పార్టీ అభ్యర్థి కోకిరాల ప్రేమ్ సాగర్ రావుపై 4,000 వేలకు పైగా ఓట్ల మెజారిటీతో గెలుపొందాడు.
ఇతర వివరాలు
దివాకర్ రావు సింగపూర్, యునైటెడ్ అరబ్ ఎమిరేట్స్, యునైటెడ్ కింగ్‌డమ్‌ మొదలైన దేశాలు సందర్శించాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:1953 జననాలు వర్గం:మంచిర్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:మంచిర్యాల జిల్లా నుండి ఎన్నికైన శాసన సభ్యులు వర్గం:మంచిర్యాల జిల్లా రాజకీయ నాయకులు వర్గం:మంచిర్యాల జిల్లా వ్యక్తులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2004)
ఉప్పలపాడు (దగదర్తి మండలం)
ఉప్పలపాడు, శ్రీ పొట్టి శ్రీరాములు నెల్లూరు జిల్లా, దగదర్తి మండలానికి చెందిన రెవెన్యూయేతర గ్రామం.
ఆదిత్య పంచోలి
ఆదిత్య పంచోలి (జననం 29 జులై 1990) భారతదేశానికి చెందిన సినిమా నటుడు, నిర్మాత, నేపథ్య గాయకుడు. ఆయన 1986లో సినీరంగంలో అడుగుపెట్టి, హీరోగా, సహాయక పాత్రలలో, ప్రతినాయకుడిగా నటించి మంచి గుర్తింపునందుకున్నాడు.
బీర్బల్ సహాని
బీర్బల్ సహాని (14 నవంబరు 1891 – 10 ఏప్రిల్ 1949) పురా వృక్ష శాస్త్రవేత్త. అతను భారత దేశానికి లభించిన అరుదైన శాస్త్రవేత్త. ఖగోళ, జ్యోతిష, గణిత, వైద్య, భౌతిక, రసాయన శాస్త్రాలలో మనకు ఎందరెందరో మహనీయులైన శాస్త్రవేత్తలున్నారు. ఈ శాస్త్రాలకు భిన్నమైన పక్షి శాస్త్రంలో విశేష ప్రతిభ కనబరచి గుర్తింపు పొందినవారు సలీంఆలీ అయితే పురా వృక్ష శాస్త్ర పరిశోధనలలో శాస్త్రీయ విజ్ఞాన పరిశోధనలను కొత్తపుంతలు తొక్కించింది మాత్రం బీర్బల్ సహానీ. అతను భారతీయ ఉపఖండంలోని శిలాజాలను అధ్యయనం చేసిన భారతీయ పాలియోబొటానిస్ట్. అతను భూగర్భ శాస్త్రం, పురావస్తు శాస్త్రంలో కూడా ఆసక్తి చూపించాడు. అతను 1946 లో లక్నోలో బీర్బల్ సహానీ ఇనిస్టిట్యూట్ ఆఫ్ పాలియోబోటనీని స్థాపించాడు. భారతదేశపు శిలాజ మొక్కల అధ్యయనంలో, మొక్కల పరిణామంలో అతని ప్రధాన రచనలు ఉన్నాయి. అతను భారతీయ విజ్ఞాన విద్య స్థాపనలో కూడా పాల్గొన్నాడు. భారతదేశంలోని నేషనల్ అకాడమీ ఆఫ్ సైన్సెస్ అధ్యక్షుడిగా, స్టాక్‌హోమ్‌ అంతర్జాతీయ బొటానికల్ కాంగ్రెస్ గౌరవ అధ్యక్షుడిగా పనిచేశాడు.
బాల్యం, విద్యాభ్యాసం
బీర్బల్ సహాని 1891 నవంబరు 14 వ తేదీ పశ్చిమ పంజాబ్ (యిప్పుడు యిది పాకిస్థాన్ లోనిది) రాష్ట్రంలోని షహరాన్ పూర్ జిల్లాలో గల బెహరా పట్టణంలో జన్మించాడు. తండ్రి లాలా రుచిరామ్‌ సహాని రసాయనిక శాస్త్రోధ్యాపకుడు. తల్లి ఈశ్వరీదేవి. స్వాతంత్ర్య సమరయోధులు మోతీలాల్ నెహ్రూ, గోపాలకృష్ణ గోఖలే, సరోజినీ నాయుడు, మదనమోహన మాలవ్యా వంటి వారు బీర్బల్ సహానీ తండ్రికి ముఖ్య స్నేహితులే.
పంజాబ్ విశ్వవిద్యాలయంలో పట్టభద్రత సాధించిన తర్వాత బ్రిటన్ లోని లండన్ యూనివర్సిటీ నుంచి "డాక్టర్ ఆఫ్ సైన్స్" పట్టాను పొందారు. అది ఆరోజుల్లో కూడా గొప్ప అరుదైన గౌరవం. కేంబ్రిడ్జ్ విశ్వవిద్యాలయం నుండి ఒక భారతీయుడు "డాక్టర్ ఆఫ్ సైన్స్" పట్టాను సాధించటం అదే మొదటిసారి. ఆ ఘనత సాధించింది బీర్బల్ సహానీ! బోటనీ ప్రధానాంశంగా బీర్బల్ సహాని సాధించిన ఈ డాక్టరేట్ కు ఎన్.ఆర్.కాశ్యప్, ప్రొఫెసర్ అ.సి. సివార్ట్ వంటి మేదావులు తోడ్పాటు నందించారు. 1936 సంవత్సరంలో బీర్బల్ సహానీ ఫెలో ఆఫ్ రాయల్ సొసైటీ అయ్యారు.
పరిశోధనలు
విలియం సోనియా సేవార్డియానా, రాజ్‌మహాలియా వరోదరా, హోమోగ్జ్రెలాల్ రాజ్ మహాలెన్స్ వంటి శిలాజాతుల గుట్టువిప్పి ప్రపంచానికి పరిచయం చేసింది బీర్బల్ సహానీయే! సహానీ ఆవిష్కరించిన "పెంటోగ్జైలియా" అనే శిలాజపు జిమ్మెస్పెర్ం ప్రపంచ ప్రఖ్యాతి గడించింది. శాస్త్రవేత్తల దృష్టి సహానీ పరిశోధనల మీదకు మళ్ళించింది. 1920 వ సంవత్సరం శ్రీమతి సావిత్రి సూరిని పెండ్లాడారు బీర్బల్ సహాని. అటు పిమ్మట భారత్ వచ్చి కాశీ విశ్వవిద్యాలయానికి మొట్టమొదటి వృక్షశాస్త్ర విభాగపు అధిపతిగా నియుక్తులయ్యారు బీర్బల్ సహాని.
లక్షల సంవత్సరాల క్రితం,. జూరాసిక్ రాక్షసబల్లుల కాలానికి చెందిన ఎన్నో వృక్షశిలాజాలను తన పరిశోధనల ద్వారా నిర్దుష్టంగా లెక్కకట్తి ప్రకటించారు. తన నిరంతర పరిశోధనలతో అనేకానేక శిలాజాలు, మొక్కల యొక్క జీవితకాలాన్ని లెక్కించడమే కాదు, తన గురుత్వంలో శిక్షణ పొందుతున్న ఎంతోమంది విద్యార్థులచేత దేశం లోని వివిధ ప్రాంతాలకు చెందిన ఎన్నో శిలాజాలను సేకరింపజేసి వాటి గుట్టు విప్పార్ బీర్బల్ సహాని. సహాని కృషి ఫలితంగా వృక్షజాతుల, శిలాజాల అధ్యయనం కోసం ప్రత్యేక విభాగమే యేర్పడి విశ్వవిద్యాలయ స్థాయికి ఎదిగింది. భారతదేశంలోని మొట్టమొదటి వృక్ష శాస్త్ర శిలాజ పరిశోధనా కేంద్రంగా ఏర్పడింది.
భూగర్భ శాస్త్రవేత్త కూడా
ప్రపంచంలోని ప్రఖ్యాత వృక్ష, జంతు శాస్త్రవేత్తలైన ఎ.అర్నార్డ్ వంటి ఎంతో మంది మేధావులతో బీర్బల్ సహానీకి సన్నిహిత సంబంధాలు ఉండేవి.బీర్బల్ సహాని కేవలం పరిశోధకుడు మాత్రమే కాదు. భూగర్భ శాస్త్రవేత్త కూడా. బీర్బల్ అధ్యయనాలు భూమి ఒకప్పుడు ఒకే ఖండంగా ఉందనీ, కాలక్రమేణా రోదసీలో చోటు చేసుకున్న అనేక భౌతిక, రసాయన మార్పుల కారణంగా భూమి మధ్య నీరు ఏర్పడి 5 ఖండాలుగా రూపాంతరం చెందిందనీ చెబుతున్నాయి. ఈ ముక్కలైన ఖండాలు నిరంతరం చలనశీలత కలిగి ఉంటాయని సిద్ధాంతీకరించారు సహాని.భూమి పొరల్లో, వెలుపలా, ఉండే అనేక శిలల వయస్సును కచ్చితంగా లెక్కగట్టడం, ఎలాటి అధునాతన సున్నిత పరికరాల సహాయం లేకుండా కచ్చితంగా కనుగొనడం ఒక్క బీర్బల్ సహానీకే సాధ్యపడింది. పాకిస్థాన్ దేశంలోని పంజాబ్ రాష్ట్రంలోని "సాల్ట్‌రేంజ్ శిలల" వయస్సు అప్పతి వరకూ శాస్త్రవేత్తలు అభిప్రాయపడుతున్నట్లు 10 కోట్ల సంవత్సరాలు కాదనీ ఈశిలల వయస్సు 4 లేదా 5 కోట్ల సంవత్సరాల క్రిందవనీ ఆధారాలతో నిరూపించారు. మధ్యప్రదేశ్ ప్రాంతంలో ఉన్న "దెక్కన్ ట్రాప్స్" వయస్సు 65 కోట్ల సంవత్సరాలని కూడా బీర్బల్ సహానీ పరిశోధనలు చెబుతున్నాయి.
కాల నిర్ణయం
ప్రాచీన నాణేలను పరిశీలించి వాటి కాలనిర్ణయం నిర్దేశించడం సహానీకి కొట్టిన పిండి. 1936 లో నాణేల మీద బీర్బల్ సహానీపరిశోధనలకు గాను న్యూమిన్ మెట్రిక్స్ సొసైటీ ఈయనకు "నెల్సన్ రైట్స్" మెడల్ ను ప్రదానం చేశారు. నాణేలను స్టాంపులను సేకరించి పరిశోధించడం అంటే బీర్బల్ కు ఎంతో ఆసక్తి. బీర్బల్ సహానీ మంచి చిత్రకారుడు కూడా. మట్టి బొమ్మలను అద్భుత శిల్పాలుగా తీర్చిదిద్దగల దిట్ట.
సత్కారాలు
లండన్ లోని రాయల్ సొసైటీ 1936 వ సంవత్సరంలో బీర్బల్ సహానీని ఫెలోఆఫ్ రాయల్ సొసైటీగా ఎంపిక చేసి గౌరవించింది. వృక్ష శాస్త్ర విభాగంలో రాయల్ సొసైటీ ఫెలోషిప్ సాధించిన మొదటి భారతీయ శాస్త్రవేత్త సహానీ. 1930 - 35 సంవత్సరాల కాలానికి పాలియోబోటనీ విభాగానికి ఉపాధ్యక్షునిగా 5వ, 6వ అంతర్జాతీయ వృక్షశాస్త్ర సమావేశానికి నియమితులయ్యారు బీర్బల్ సహానీ. 1940 సంవత్సరంలో ఇండియన్ సైన్స్ కాంగ్రెస్ ఉపాధ్యక్షునిగా వ్యవహరించారు. 1937-39, 1943-44 నేషనల్ అకాడెమీ ఆఫ్ సైన్సెస్ కు అధ్యక్షుడయ్యాడు. 1948 వ సంవత్సరంలో బీర్బల్ సహానీకి అమెరికన్ అకాడెమీ ఆఫ్ ఆర్ట్స్ అండ్ సైన్స్ సభ్యత్వం లభించింది.
పెలనో బోటనీ ఇనిస్టిట్యూట్
సహాని ఆయన కలల సౌధాన్ని కనులారా చూడకుండానే, ఆయనకు వరించిన అంతర్జాతీయ వృక్ష శాస్త్ర కాంగ్రెస్ గౌరవాధ్యక్ష పదవిని అలంకరించకుండానే, పెలనోబోటనీ ఇనిస్టిట్యూట్ భవనానికి శంకుస్థాపన జరిగిన వారం తిరక్కుండానే 1949, ఏప్రిల్ 10 న ఆకశ్మిక గుండె పోటుతో మరణించాడు.
యితర లింకులు
వర్గం:1891 జననాలు వర్గం:1949 మరణాలు వర్గం:భారతీయ శాస్త్రవేత్తలు వర్గం:ఈ వారం వ్యాసాలు వర్గం:వృక్ష శాస్త్రవేత్తలు
ఐశ్వర్య పిస్సే
ఐశ్వర్య పిస్సే.(14 ఆగస్టు 1995) ఆఫ్ రోడ్ మోటార్ సైకిల్ రేసర్. మోటార్ సైకిల్ విభాగంలో జరిగే మోటార్ స్పోర్ట్స్‌లో మొట్ట మొదటి సారిగా ప్రపంచ టైటిల్ సాధించిన భారతీయ అథ్లెట్ ఆమె. 2019లో జరిగిన FIM ప్రపంచ కప్‌లో పాల్గొన్న ఆమె మొదటి స్థానంలో నిలిచింది. అలాగే  జూనియర్స్ విభాగంలో రెండో స్థానం సాధించింది. ఈ పోటీలో  వేర్వేరు భూభాగాలున్న ప్రాంతాలను కలుపుకుంటూ సుమారు 800 - 1000 కిలోమీటర్ల దూరాన్ని రెండు రోజులలో ఛేదించాలి. 2017, 2018 సంవత్సరాల్లో పిస్సే నేషనల్ ర్యాలీ ఛాంపియన్‌షిప్‌ను సాధించింది. 2016 ,2017 సంవత్సరాలకు గానూ రోడ్ రేసింగ్, ర్యాలీ విభాగంలో ఛాంపియన్‌గా నిలిచింది. 2018 లో స్పెయిన్‌లో జరిగిన బాజా అరగోన్ ప్రపంచ ర్యాలీలో పాల్గొన్న తొలి భారతీయ మహిళగా ఐశ్వర్య ఘనత సాధించింది.
వ్యక్తిగత వివరాలు
ఐశ్వర్య పిస్సే బెంగళూరులో పుట్టి పెరిగింది. ఆమె పాఠశాలలో ఉన్నప్పుడే భవిష్యత్తులో బైకర్‌ కావాలి అని నిర్ణయించుకుంది. కానీ ఆమె సంప్రదాయ కుటుంబం నుంచి వచ్చింది. దీంతో మొదట్లో ఆమె తల్లిదండ్రులు, తాతగారి కుటుంబం ఆమె అందరిలా ఏదైనా ఉద్యోగం చేసుకుంటే బాగుంటుందని కోరుకున్నారు.. అప్పటికి, దేశంలో చాలా కొద్ది మంది మహిళా రేసర్లు మాత్రమే ఉన్నారు. అయితే చివరికి ఆమె తల్లి తన బిడ్డ కంటున్న కలలకు వారధిగా నిలిచారు. తొమ్మిదేళ్ళ వయసులో ఉన్నపుడు పిస్సే తల్లిదండ్రులు విడిపోయారు. పిస్సే ప్లస్ టూ పరీక్షలు సరిగ్గా రాయలేదని తన తండ్రి ఇంట్లోంచి వెళ్లిపొమ్మని అన్నప్పుడు తన తల్లి ఉన్న చోటుకు వెళ్లిపోయింది. తన జీవితంలో తగిన ప్రయోగాలు చేసేందుకు అదే తగిన సమయమని భావించిన ఆమె బైక్ రైడింగ్ మొదలు పెట్టింది. కొద్ది రోజులకే వారాంతాలలో తన స్నేహితులతో కలిసి బైక్ ట్రిప్స్‌కి వెళ్ళేది. ఆపై ఎంటీవి నిర్వహించిన ఓ షోలో భాగంగా గుజరాత్ నుంచి చిరపుంజీ వరకు 8 వేల కిలోమీటర్ల రోడ్ 24 రోజుల్లో పూర్తి చేసింది. 2017లో ఆమెను సంప్రదించిన టీవీఎస్ రేసింగ్ బృందం ఆర్థికంగా అన్ని విధాల సాయం చేసి ప్రోత్సహిస్తూ పిస్సేలో మరింత విశ్వాసాన్ని పెంచారు.
వృత్తిపరమైన విజయాలు
పిస్సే బెంగళూరులోని అపెక్స్ రేసింగ్ అకాడమీ నుండి 2016 సంవత్సరంలో పట్టా  సాధించింది. ఆపై టివిఎస్ వన్ మేక్ ఛాంపియన్‌షిప్‌లో అడుగుపెట్టి తొలి విజయాన్ని సాధించింది. 2016,2017, 2019 సంవత్సరాల్లో ఫెడరేషన్ ఆఫ్ మోటర్ స్పోర్ట్స్ క్లబ్స్ ఆఫ్ ఇండియా మోటర్‌స్పోర్ట్స్  అవార్డుతో ఆమెను సత్కరించింది.
2018లో కూడా పిస్సే నేషనల్ ర్యాలీ ఛాంపియన్షిప్ సాధించింది. అదే ఏడాది బాజా అరగోన్ ర్యాలీని పూర్తి చేసిన తొలి భారతీయరాలిగా నిలిచింది. కానీ ఆ తరువాత జరిగిన ప్రమాదంలో తీవ్రంగా గాయపడ్డ ఆమె ఆ ఈవెంట్ నుంచి మధ్యలోనే వైదొలగాల్సి వచ్చింది. అప్పటికే 2017లో జరిగిన తీవ్ర ప్రమాదం కారణంగా కాలర్ బోన్ దెబ్బతింది. ఆ తరువాత ఆమెకు జరిగిన రెండో పెద్ద ప్రమాదం ఇది. శస్త్ర చికిత్స తర్వాత 2019లో కఠోరమైన శిక్షణ ద్వారా తిరిగి తన కెరియర్‌ను పునర్నిర్మించుకుంది. ఆపై FIM వరల్డ్ కప్‌లో పాల్గొని విజయం సాధించింది. మెటార్ స్పోర్ట్స్ విభాగంలో ప్రపంచ టైటిల్ సాధించిన తొలి భారతీయురాలిగా రికార్డు సృష్టించింది.
వూర్కేరి రామన్
వూర్కేరి వెంకట్ రామన్ (జననం 1965 మే 23) భారత మాజీ క్రికెటర్,  భారత మహిళల జాతీయ క్రికెట్ జట్టు మాజీ కోచ్. అతను డిసెంబర్ 2018లో ఈ కోచ్ గా నియమితులయ్యాడు. డబ్ల్యూ.వి. రామన్ స్థానంలో రమేశ్ పొవార్ మే 2021లో భారత మహిళల జాతీయ క్రికెట్ జట్టు కోచ్‌గా నియమితులయ్యాడు. అతను ప్రధానంగా ఎడమచేతి వాటం బ్యాట్స్‌మన్, పార్ట్ టైమ్ లెఫ్ట్ ఆర్మ్ స్పిన్నర్‌గా తమిళనాడు క్రికెట్ జట్టు తరపున దేశీయ క్రికెట్ ఆడాడు.
కెరీర్
రామన్ 1987-88లో వెస్టిండీస్‌పై తన సొంత పట్టణం చెన్నైలో తన తొలి టెస్ట్ అరంగేట్రం చేశాడు, రెండో ఇన్నింగ్స్‌లో 83 పరుగులతో టాప్ స్కోర్ చేశాడు. అతను టెస్ట్ క్రికెట్‌లో అతను వేసిన మొదటి ఓవర్‌లోనే ఒక వికెట్ తీసుకున్నాడు. ఆ మ్యాచ్‌లో 16 వికెట్లు (8/61 & 8/75) తీసిన నరేంద్ర హిర్వానీ బౌలింగ్‌లో భారత్‌కు విజయాన్ని అందించింది. అతను 1997 వరకు భారత్ తరపున మరో 10 టెస్టులు ఆడాడు. అతను అదే కాలంలో 27 వన్డే ఇంటర్నేషనల్స్‌లో కూడా ఆడాడు. అయినప్పటికీ, అతను అంతర్జాతీయ వేదికపై విఫలమయ్యాడు. అతని ఏకైక అంతర్జాతీయ సెంచరీ, 114. ఒక ODIలో అతను ఒక గమ్మత్తైన ఛేజింగ్‌ను ఎదుర్కొన్నాడు. 1992-93 సిరీస్‌లో దక్షిణాఫ్రికాపై భారత్‌ను విజయానికి నడిపించాడు. నవంబర్ 1988 నుండి డిసెంబర్ 1992 మధ్య, భారతదేశం 25 టెస్టులు ఆడింది. అందులో ఒక్క టెస్టు మాత్రమే భారతదేశంలో ఆడింది. ఇది చాలా మంది ఆటగాళ్ల కెరీర్‌పై ప్రభావం చూపింది. ఎందుకంటే బయట పరిస్థితులలో 'ఏ' పర్యటనలు లేవు. రామన్ ఆ ఆటగాళ్ళలో ఒకడు.
రామన్ తన ఫస్ట్-క్లాస్ కెరీర్‌ను ఎడమచేతి వాటం స్పిన్నర్‌గా ప్రారంభించాడు. కానీ చివరికి బ్యాట్స్‌మన్‌గా మారాడు. అతను 1988-89 రంజీ ట్రోఫీ సీజన్‌లో గోవాపై 313తో సహా మూడు డబుల్ సెంచరీలు సాధించి దేశీయ క్రికెట్‌లో విజయవంతమైన బ్యాట్స్‌మెన్ గా గుర్తింపు పొందాడు. అతని పరుగు మొత్తం, 1,018, 1944-45లో రూసీ మోడీ నెలకొల్పిన రికార్డును అధిగమించింది. అతను 1999లో టి.ఎన్. రంజీ జట్టు నుండి తొలగించబడిన తర్వాత అన్ని రకాల క్రికెట్ నుండి రిటైర్ అయ్యాడు.
కోచింగ్ కెరీర్
పదవీ విరమణ తర్వాత, రామన్ కోచింగ్‌లో వృత్తిని చేపట్టాడు. అతను 2006లో తమిళనాడు కోచ్‌గా నియమితుడయ్యాడు. అతని ఒప్పందం రెండు సంవత్సరాల తర్వాత పునరుద్ధరించబడింది. అతను ఆ జట్టుతో మరో రెండు సీజన్లకు సంతకం చేసాడు. క్రికెట్ అసోసియేషన్ ఆఫ్ బెంగాల్ కూడా అతనిని తమ జట్టుకు కోచ్‌గా నియమించడానికి ఆసక్తి చూపడంతో, అతను తమిళనాడుతో కొనసాగాలని ఎంచుకున్నాడు. ఈ జట్టు 2008-09 ఎడిషన్ దేశవాళీ వన్డే టోర్నమెంట్‌ను గెలుచుకుంది. జూలై 2010లో, అతను రోజర్ బిన్నీ స్థానంలో బెంగాల్ కోచ్‌గా నియమితుడయ్యాడు. నాలుగేళ్లలో వారికి నాలుగో కోచ్‌గా నిలిచాడు. 2013లో, అతను ఇండియన్ ప్రీమియర్ లీగ్ (IPL) ఆరవ సీజన్‌కు ముందు కింగ్స్ XI పంజాబ్‌కి అసిస్టెంట్ కోచ్‌గా ఎంపికయ్యాడు. ఆ సంవత్సరం తరువాత, అతను తమిళనాడు జట్టుకు కోచ్‌గా బెంగాల్ నుండి తిరిగి వచ్చాడు. మరుసటి సంవత్సరం, అతను ఐ.పి.ఎల్ జట్టు కోల్‌కతా నైట్ రైడర్స్‌కు బ్యాటింగ్ కోచ్‌గా నియమించబడ్డాడు. అతని జట్టు ఆ సీజన్‌లో టైటిల్‌ను గెలుచుకుంది.
2015లో, బెంగళూరులోని నేషనల్ క్రికెట్ అకాడమీలో బ్యాటింగ్ కోచ్‌గా కోచింగ్ ప్యానెల్‌లో భారత క్రికెట్ కంట్రోల్ బోర్డ్ ద్వారా రామన్ నియమితులయ్యారు. డిసెంబర్ 2018లో, అతను భారత మహిళల జాతీయ జట్టుకు ప్రధాన కోచ్‌గా నియమితుడయ్యాడు.
బాహ్య లంకెలు
వర్గం:జీవిస్తున్న ప్రజలు వర్గం:తమిళనాడు క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:భారతీయ క్రికెట్ క్రీడాకారులు వర్గం:1965 జననాలు వర్గం:Articles with hAudio microformats
మెహెర్ బాబా
మెహెర్ బాబా (1894 ఫిబ్రవరి 25 - 1969 జనవరి 31) భారతదేశానికి చెందిన ప్రముఖ ఆధ్యాత్మిక గురువు. ఆయన జన్మనామం మెర్వన్ షెరియార్ ఇరానీ. ఆయన తాను ఒక భగవంతుని అవతారంగా ప్రకటించుకున్నాడు.
మెర్వన్ షెరియార్ ఇరానీ 1894లో మహారాష్ట్రలోని పూనాలో పుట్టాడు. ఆయన తల్లిదండ్రులు జొరాష్ట్రియన్ మతానికి చెందిన వాళ్ళు. 19 సంవత్సరాల వయసులో ఆయన ఆధ్యాత్మిక అన్వేషణ ప్రారంభమైంది. అందులో భాగంగా అయిదుగురు ఆధ్యాత్మిక గురువులని కలిశాడు. తరువాత 1922 లో ఆయనే ఒక సంప్రదాయాన్ని ప్రారంభించి 27 ఏళ్ళు వచ్చేసరికి శిష్యులను సంపాదించుకున్నాడు.
జులై 10 1925 నుంచి తనువు చాలించేంత వరకు మౌనదీక్షలో ఉన్నాడు. కేవలం చేతి సైగలతో, అక్షరాల పలకతోనే సంభాషించేవాడు. ఆయన తన భక్తబృందంతో జనబాహుళ్యానికి దూరంగా దీర్ఘకాలం గడిపేవాడు. అందులా చాలాసార్లు ఉపవాసం చేసేవాడు. విస్తృతంగా పర్యటించాడు. ప్రజలతో బహిరంగ సమావేశాలు నిర్వహించి కుష్టువ్యాధిగ్రస్తులకు, పేదవాళ్ళకు, మానసిక వ్యాధులతో బాధ పడుతున్నవారికి సేవలు చేసేవాడు.
1931లో మొదటిసారి విదేశాల్లో పర్యటించి అనేకులను అనుచరులుగా చేసుకున్నాడు. 1940 వ దశకమంతా బాబా సూఫీలో భాగమైన మాస్ట్స్ అనే ప్రత్యేక వర్గానికి చెందిన ఆధ్యాత్మిక సాధకులతో కలిసి పనిచేశాడు వీరందరూ ఆయన్ను చూడగానే తమ ఆధ్యాత్మిక చేతనత్వాన్ని కనుగొన్నారని మెహెర్ బాబా పేర్కొన్నాడు. 1949 మొదలుకొని ఎంపిక చేసిన బృందంతోనే భారతదేశమంతా అనామకుడిలా పర్యటించాడు. ఈ సమయమంతా తన జీవితంలో నూతన నిగూఢ అధ్యాయంగా పేర్కొన్నాడు.
మెహెర్ బాబా తన జీవితంలో రెండు సార్లు తీవ్ర ప్రమాదానికి గురయ్యాడు. ఒకటి 1952 లో అమెరికాలో జరగ్గా మరొకటి భారతదేశంలో 1956 లో జరిగింది. దానివల్ల ఆయన సరిగ్గా నడవలేక పోయాడు. 1962లో, ఆయన తన పాశ్చాత్య శిష్యులనంతా భారతదేశానికి వచ్చి మూకుమ్మడిగా దర్శనం చేసుకోమన్నాడు. దీన్ని  ది ఈస్ట్-వెస్ట్ గ్యాదరింగ్ అన్నాడు. విచ్చలవిడిగా మందుల వాడకం వలన పెద్దగా ఉపయోగం ఉండదని 1966లో పేర్కొన్నాడు. ఆరోగ్యం సహకరించకున్నా, ఉపవాసం, ఏకాంతం లాంటి సార్వత్రిక కార్యక్రమాలను 1969, జనవరి 31న ఆయన మరణించే వరకూ కొనసాగిస్తూనే వచ్చాడు. మెహరాబాద్ లోని ఆయన సమాధి ప్రస్తుతం అంతర్జాతీయంగా పర్యాటకులను ఆకర్షిస్తోంది.
మెహెర్ బాబా జీవిత పరమార్థం గురించి, పునర్జన్మ గురించి, భ్రమతో కూడిన లోకంతీరు గురించి అనేక ఉపన్యాసాలు ఇచ్చాడు. ఈ ప్రపంచం మిథ్య అనీ భగవంతుడొక్కడే సత్యమనీ, ప్రతి ఒక్కరు తమలోని పరమాత్మను తెలుసుకోవాలని బోధించాడు. అంతే కాకుండా చావు పుట్టుకల వలయం నుంచి బయటపడటానికి అవసరమైన ఆత్మజ్ఞానం గురించి ఆధ్యాత్మిక సాధకులకు అనేక సలహాలిచ్చాడు. కచ్చితమైన గురువు ఎలా ఉంటాడో చెప్పాడు. ఆయన బోధనలు డిస్కోర్సెస్, గాడ్ స్పీక్స్ అనే పుస్తకాలలో పొందుపరచబడ్డాయి.
బోధనలు
మెహెర్ బాబా మనిషి లోని స్వార్థభూతాన్ని తరిమికొట్టేందుకెంతగానో ప్రయత్నించారు. అందులో భాగంగానే అన్ని బంధాలకూ, పతనానికి హేతువైన నేనూ, నాథనే స్వార్థాన్ని వీడండి. నిన్ను నేవు ప్రేమింటుకున్నట్టే తోటి మనిషినీ ప్రేమించమని, అప్పుడే పరమాత్మకు మనం చేరువవు తామని చాటిచెప్పాడు. ఆధ్యాత్మికత మనిషిని పరమోన్నతమైన మార్గానికి తీసుకువెళ్ళే ఆలంబన కావాలని దిశానిర్దేశనం చేశాడు.
పరవారి లోపాలను ఎత్తి చూపడం కన్నా మనని మనం సంస్కరించుకోవడంలోనే గొప్పతనముందన్నాడు. ఇతరులకు చెడు చెయ్యక పోవడమే మనం చేయగలిగే మంచి అన్నాడు. భౌతిక సుఖాలకోసమెంత తపించిపోతామో అంతకు రెట్టింపు తపన పరమాత్మవైపు పడగలిగితే తప్పకుండా భగవంతుని దర్శనం లభిస్తుందని ప్రకటించాడు మెహెర్ బాబా. విశ్వాసం, విధేయత, ఫలాపేక్ష లేకపోవడం, నిస్వార్థంగా తనకు తాను సమర్పణం చేసుకోగలిగే నిజాయతీ గుణాలున్న వారంటేనే దైవం మెచ్చుకుంటాడన్నారు.
మనమేదైతే పూర్తిగా విశ్వసిస్తామో దాన్నే ఆచరించాలని, పరులమెప్పు పొందాలనో, తన గొప్పతనం ఇతరులు గుర్తించాలనో ఆర్భాటాలకూ, అట్టహాసాలు ప్రదర్శించేవారికి పరమాత్మ ఎప్పుడూ దూరంగానే ఉంటాడని చెప్పారు బాబా.
మరణం
మెహెర్ బాబా 1969 జనవరి పరమపదించాడు. ఆయన భౌతికసమాధి మహారాష్ట్రలోని అహమ్మదనగర్‌ దగ్గర మెహరాబాద్‌లో ఉంది.
మూలాలు
వర్గం:1894 జననాలు వర్గం:1969 మరణాలు వర్గం:ఆధ్యాత్మిక గురువులు వర్గం:మహారాష్ట్ర వ్యక్తులు వర్గం:బాబాలు
ఎగ్జిబిషన్ గ్రౌండ్, ఏలూరు
ఎగ్జిబిషన్ గ్రౌండ్ అనేది భారతదేశంలోని ఆంధ్రప్రదేశ్‌లోని ఏలూరులో ఉన్న క్రికెట్ మైదానం. 1976లో పూర్వపు ఆంధ్ర ప్రదేశ్ క్రికెట్ జట్టు   హైదరాబాద్‌ క్రికెట్ జట్టుతో  1976/77 రంజీ ట్రోఫీ ఆడినప్పుడు మైదానం మొదటిసారిగా ఒకే ఫస్ట్-క్లాస్ మ్యాచ్‌ను నిర్వహించింది, అది డ్రాగా ముగిసింది.
బాహ్య లింకులు
వర్గం:భారతదేశం లోని క్రికెట్ మైదానాలు
భగమరివలస
భగమరివలస, ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, అనంతగిరి మండలంలోని గ్రామం.
ఇది మండల కేంద్రమైన అనంతగిరి నుండి 8 కి. మీ. దూరం లోను, సమీప పట్టణమైన విజయనగరం నుండి 60 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 19 ఇళ్లతో, 57 జనాభాతో 34 హెక్టార్లలో విస్తరించి ఉంది. గ్రామంలో మగవారి సంఖ్య 26, ఆడవారి సంఖ్య 31. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 54. గ్రామం యొక్క జనగణన లొకేషన్ కోడ్ 584215 .పిన్ కోడ్: 535145.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
సమీప బాలబడి, ప్రాథమిక పాఠశాల శృంగవరపుకోటలోను, ప్రాథమికోన్నత పాఠశాల తోకూరులోను, మాధ్యమిక పాఠశాల తోకూరులోనూ ఉన్నాయి. సమీప జూనియర్ కళాశాల అనంతగిరిలోను, ప్రభుత్వ ఆర్ట్స్ / సైన్స్ డిగ్రీ కళాశాల శృంగవరపుకోటలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల శృంగవరపుకోటలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విజయనగరంలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. ఉంది. అంగన్ వాడీ కేంద్రం గ్రామం నుండి 5 కి.మీ. లోపు దూరంలో ఉంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
భగమరివలసలో భూ వినియోగం కింది విధంగా ఉంది:
ప్రధాన పంటలు
రాగులు, బీన్స్, వరి
వర్గం:అనంతగిరి మండలంలోని గ్రామాలు
చలసాని శ్రీనివాసరావు
ఆంధ్రా మేధావుల ఫోరం కన్వీనర్‌ చలసాని శ్రీనివాసరావు.
మహమ్మద్ ఇక్బాల్
షేక్ మహమ్మద్‌ ఇక్బాల్‌ ఆంధ్రప్రదేశ్ రాష్ట్రానికి చెందిన మాజీ ఐపీఎస్‌ అధికారి, రాజకీయ నాయకుడు, ఆంధ్రప్రదేశ్ శాసనమండలి సభ్యుడు.
జననం, విద్యాభాస్యం
మహమ్మద్‌ ఇక్బాల్‌ 4 ఏప్రిల్‌ 1958లో ఆంధ్రప్రదేశ్ రాష్ట్రం, అనంతపురం జిల్లా, హిందూపురంలో  షేక్  గౌస్ సాహెబ్  , షేక్ మహబూబ్ బీ దంపతులకు జన్మించాడు. ఆయన కర్నూలు జిల్లా, కోవెలకుంట్ల పట్టణంలోని ప్రాథమిక పాఠశాలలో ఐదవ తరగతి వరకు, బనగానపల్లె మండలం నందివర్గం జిల్లా పరిషత్‌ ఉన్నత పాఠశాలలో పదవ తరగతి పూర్తి చేశాడు. మహమ్మద్‌ ఇక్బాల్‌ కర్నూలు జిల్లా ఆదోని ప్రభుత్వ డిగ్రీ కాలేజీలో బీఎస్సీ, తిరుపతిలోని శ్రీ వెంకటేశ్వర విశ్వవిద్యాలయంలో ఎం.ఏ. పూర్తి చేశాడు.
వృత్తి జీవితం
మహమ్మద్‌ ఇక్బాల్‌ ఎం.ఏ. పూర్తి చేశాక, సివిల్స్ పరీక్షలు రాసి ఐపీఎస్‌కు ఎంపికై 35 ఏళ్లపాటు పోలీసు శాఖలో వివిధ హోదాల్లో పని చేశాడు. ఆయన సీఎం చంద్రబాబు సీఎంగా ఉన్న 1999-2004 కాలంలో ఆయన సెక్యురిటీ ఆఫీసర్‌గా వ్యవహరించి, ఐజీ ర్యాంకు హోదాలో పదవీ విరమణ చేశాడు.
రాజకీయ జీవితం
మహమ్మద్‌ ఇక్బాల్‌ ప్రభుత్వ ఉద్యోగ విరమణ అనంతరం తెలుగుదేశం పార్టీలో చేరి తన రాజకీయ జీవితాన్ని ప్రారంభించాడు. ఆయన 2018లో వైఎస్సార్ కాంగ్రెస్ పార్టీలో చేరి, 2019లో జరిగిన అసెంబ్లీ ఎన్నికల్లో హిందూపురం నియోజకవర్గం నుంచి వైఎస్ఆర్సీపీలో నుండి పోటీ చేసి తన సమీప ప్రత్యర్థి నందమూరి బాలకృష్ణ చేతిలో ఓటమి పాలయ్యాడు. ఆయన తొలిసారి వైఎస్సార్ కాంగ్రెస్ పార్టీ నుండి 11 సెప్టెంబర్ 2019న ఎన్నికై, 29 మార్చ్ 2021 వరకు ఎమ్మెల్సీగా పనిచేశాడు. ఆయనను రెండవసారి ఎమ్మెల్సీ అభ్యర్థిగా 25 ఫిబ్రవరి 2021న వైఎస్సార్‌సీపీ తరపున ముఖ్యమంత్రి వై.ఎస్. జగన్మోహన్ రెడ్డి ఖరారు చేశాడు. ఆయన శాసనసభ్యుల కోటాలో ఎమ్మెల్సీగా ఏకగ్రీవం అయినట్లు 8 మార్చి 2021న ఎమ్మెల్సీ ఎన్నికల రిటర్నింగ్‌ అధికారి తెలిపాడు. ఆయన శాసనసభ్యుడిగా 1 ఏప్రిల్ 2021న ప్రమాణ స్వీకారం చేశాడు.
మూలాలు
వర్గం:1958 జననాలు
విష్ణుచిత్తుడు
పెరియాల్వర్ (జ. 9 వ శతాబ్దం) హిందూ మతంలో వైష్ణవ సంప్రదాయానికి అనుబంధంగా పేరుగాంచిన దక్షిణ భారతదేశంలోని పన్నెండు మంది ఆళ్వారులలో ఒకడు. అతనిని విష్ణుచిత్తుడు అని కూడా పిలుస్తారు. అతను హిందూ మతం   వైష్ణవ సంప్రదాయానికి అనుబంధంగా ఉన్నాడు. అతనిని పెరియల్వార్, లేదా పెరియాజ్వర్ అని కూడా పిలుస్తారు.
అళ్వార్ల శ్లోకాలను నలైరా దివ్య ప్రబంధం గా సంకలనం చేశారు. వైష్ణవులకు అత్యంత పవిత్రమైన క్షేత్రాలు 108 ఉన్నాయి. 108 దేవాలయాలు వైష్ణవ దివ్య దేశాలుగా వర్గీకరించబడ్డాయి. పన్నిద్దరు (12) ఆళ్వారులు తమ రచనలయిన పాశురములలో ఈ 108 విష్ణు రూపాలను కొలిచారు. తిరుప్పాణాళ్వార్ పన్నెండు అళ్వార్ల క్రమంలో ఎనిమిదవ వాడిగా పరిగణించబడతాడు.
జీవిత విశేషాలు
పెరియళ్వార్ మదురైకి సమీపంలో ఉన్న శ్రీవిల్లిపుత్తూరులో బ్రాహ్మణ కుటుంబంలో జన్మించాడు. అతనికి విష్ణుచిత్తుడు అని పేరు పెట్టారు. దీని అర్ధం "విష్ణువు మనస్సులో ఉన్నవాడు".అతను వంశానుగతంగా వేదమూర్తులైన "వేయర్" కుటుంబానికి చెందినవాడు. అతను ముకుందాచార్యులు, పద్మ అను దంపతులకు మిథున మాసంలో శుక్లపక్ష ఏకాదశినాడు జన్మించాడు. చిన్నతనము నుండి వేదాధ్యయనము చేసి నిరంతరము భగవంతుని కైంకర్యము చేస్తూ బ్రహ్మచర్య వృత్తి చేపట్టి జీవించాడు. ఆజన్మబ్రహ్మచారిగా జీవించసాగాడు. అతను తులసి వనాన్ని ఏర్పాటు చేసి తులసి మొక్కలోని తులసిని మాలలుగా కట్టి వటపత్రశాయికి సమర్పించుకుంటూ తన జీవితమును గడపసాగాడు. శ్రీకృష్ణుని స్తుతియా భక్తిలో మైమరచి ఆ దేవదేవుని గురించి పాడేవాడు. అతను పాడిన పాశురములు అన్నియును శ్రీ కృష్ణుని బాల్యక్రీడలను అభివర్ణిస్తుంది. అతను తన "తిరువాల్యమొయి" లో బాలకృష్ణుని చిలిపి చేష్టలను కనులకు కట్టినట్లుగా వర్ణించిరి.
విష్ణువు దర్శనం
మధుర రాజధానిగా ఉన్న పాండ్యదేశమును పాలించిన నరసింహరాజుకు తన శేషజీవితాన్ని పుణ్యకార్యములకు వినియోగించాలని తలచి అది ఎలా వినియోగించుకోవాలో తనకు చెప్పే ఒక ఆళ్వారును కలుసుకోవాలని కోరిక కలిగింది. మతపరమైన, దైవపరమైన తన సందేహాలను తీర్చగల పండితులకు గొప్పగా బహుమతులు ఇస్తానని ప్రకటన చేసాడు. అందుకు దర్బారులో ఒక స్తంబాన్ని నిర్మించి దాని పై భాగంలో బంగారు వరహాలు, నాణేలు, వజ్ర వైడూర్యములు మూటగా కట్టాడు. చాలా మంది పండితులు దర్బారుకు వచ్చి ఎన్నో విషయాలను తెలియజేసినా మహారాజుకు సంతోషం కలుగలేదు. అపుడు నిరాడంబరుడు, వృద్ధ వైష్ణవ పండితుడైన విష్ణుచిత్తుడు
మతపరమైనది, దైవపరమైనది గల సందేహాలను తీర్చగల పండితుడు కావాలని, వారికి గొప్పగా బహుమతులు కూడా ఇస్తానని రాజ్యములో ప్రకటన చేసెను. అందుకు తగినట్లు దర్బారులో ఒక స్తంభాన్ని నిర్మించి దాని పైభాగమున చివర బంగారు వరహాలు, నాణేలు, వజ్ర వైడూర్యములు మూటగా కట్టినాడు. ఈ బహుమతి వార్త విన్న పలువురు శాస్త్ర పండితులు దర్బారుకువచ్చిఎన్నోవిషయాలు తెలిపెను.కాని అవి అన్నియును రాజు శ్రీ విల్లిపుత్తూరు నుండి మధురకు వచ్చి రాజదర్బారులో అద్భుతముగా "జీవితములో జరిగే అన్ని సంఘటనలకు శ్రీ మన్నారాయణుడే మూల కారణము. ఆయనపై విశ్వాసము ఉంచి భక్తితో ప్రార్థించినా, మతో కీర్తించినా ఆ దేవదేవుడు తన భక్తులను ఆదుకొని కష్టాలు తీర్చును అని పలికెను.
అంత పాండ్యరాజునకు ఆశీస్సులిచ్చి పెరియాళ్వారు శ్రీ విల్లిపుత్తూరుకు వచ్చి అక్కడ ఉన్న వటపత్రశాయిని యథాప్రకారముగా సేవించసాగెను. అతను శ్రీనివాసుని ఏడు పాశురములతో స్తుతించాడు. అతను శ్రీ వేంకటేశ్వరునిలో రాముని, కృష్ణుని దర్శించినట్లుగా తెలిపెను.
గోదాదేవి
గోదాదేవి, శ్రీ విష్ణుచిత్తులకు పూలతోటలో లభించిన కుమార్తె. ఈమెను విష్ణుచిత్తుల దంపతులు చాలా అల్లారుముద్దుగా పెంచుకున్నారు. యుక్త వయస్సులో వచ్చిన తరువాత లక్ష్మీస్వరూపమైన గోదాదేవి, తన శ్రీవారు అయిన రంగనాథుడినే తన పతిగా పొందాలనుకుంటుంది. వైష్ణవుడైన విష్ణుచిత్తుడు రంగనాథ స్వామిని ప్రతినిత్యం భక్తిశ్రద్ధలతో కొలిచేవాడు. ఇందులో భాగంగా ప్రతిరోజూ స్వామివారికి పూలమాలలను సుందరంగా అల్లుకుని అలంకరణకు తీసుకుని వెళ్లేవాడు. అయితే వాటిని గోదాదేవి ముందే ధరించి తర్వాత స్వామివారికి పంపిస్తుంది. ఈ రహస్యం తెలుసుకున్న విష్ణుచిత్తుడు దుఃఖించి రంగనాథుడికి మాలాధారణ గావించరు. దీంతో స్వామివారి మొహం చిన్నబోతుంది, దీనికంతటికీ తన కుమార్తె తప్పిదమే కారణమని విష్ణుచిత్తుడు బాధపడుతుంటే రంగనాథుడు విష్ణుచిత్తునితో ఇక ప్రతిరోజూ తనకు గోదాదేవి ధరించిన మాలాధారనే కావాలని ఆదేశిస్తారు. రంగనాథుని ఆదేశం మేరకే విష్ణుచిత్తుడు నడుచుకుంటాడు. ఇంతలో శ్రీరంగనాథుడే తనకు భర్తగా రావాలని కోరుకుంటూ గోదాదేవి... తన తోటి బాలికలతో కలిసి "తిరుప్పావై" (తిరుప్పావు) వ్రతాచరణ చేస్తారు. ఈ వ్రతమహిమతో... లక్ష్మీ స్వరూపమైన గోదాదేవి శ్రీరంగనాథుడి సతీమణి అవుతుంది. రంగనాథుడి ఆజ్ఞమేరకే గోదాదేవికి, రంగనాథస్వామికి విష్ణుచిత్తుడు దేవేరులకు భూలోకంలో వైభవంగా వివాహం జరిపించాడని పురాణాలు పేర్కొంటున్నాయి.
బాహ్య లంకెలు
వర్గం:పురాణ పాత్రలు వర్గం:ఆళ్వారులు
గుల్షన్ గ్రోవర్
గుల్షన్ గ్రోవర్ (జననం సెప్టెంబరు 21, 1955) ప్రముఖ భారతీయ నటుడు. ఈయన దాదాపు 400 సినిమాల్లో నటించారు. బాలీవుడ్ నుంచి హాలీవుడ్ వెళ్ళి విజయం సాధించిన మొట్టమొదటి భారతీయ నటుడు గుల్షన్ గుల్షన్ ను బాలీవుడ్ లో "బాడ్ మేన్" అని కూడా అంటారు.
ఇవి కూడ చూడండి
ఫిర్ కభీ
మూలాలు
వర్గం:హిందీ సినిమా నటులు వర్గం:1955 జననాలు
పటేల్ నగర్ శాసనసభ నియోజకవర్గం
పటేల్ నగర్ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం న్యూ ఢిల్లీ జిల్లా, న్యూఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
రామచంద్ర గాంధీ
రామచంద్ర గాంధీ ఆక్స్‌ఫర్డు నుండి పీటర్ స్ట్రాసన్ శిష్యరికంలో తత్త్వ శాస్త్రంలో డాక్టరేట్ డిగ్రీని పొందాడు. అతను హైదరాబాద్ విశ్వవిద్యాలయంలో తత్వశాస్త్రం విభాగాన్ని స్థాపించడానికి కృషి చేసాడు. అతడు విశ్వభారతి విశ్వవిద్యాలయం, పంజాబ్ విశ్వవిద్యాలయం, సాన్‌ఫ్రాన్సిస్కో లోని కాలిఫోర్నియా ఇనిస్టిట్యూట్ ఆఫ్ ఇంటెగ్రల్ స్టడీస్, సి.ఎ, బెంగళూరి విశ్వవిద్యాలయాలలో బోధించాడు. అతడు 2007 జూన్ 13న ఇండియా ఇంటర్నేషనల్ సెంటర్ వద్ద మరణించాడు.
అతడి కుమార్తె లీలా గాంధీ, బ్రౌన్ యూనివర్శిటీలో ప్రముఖమైన కళాకళా నిపుణురాలు.
మూలాలు
వర్గం:మహాత్మా గాంధీ కుటుంబం వర్గం:1937 జననాలు వర్గం:2007 మరణాలు
చందర్ నహన్ సరస్సు
చందర్ నహన్ సరస్సు సిమ్లా జిల్లాలోని తహసీల్ రోహ్రూలో ఉంది..
ప్రత్యేకత
ఈ సరస్సు చాలా కాలం మంచుతో కప్పబడి ఉంటుంది. ఇది ఒక ఎత్తైన సరస్సు..
వనరులు
ఈ సరస్సు లోకి పబ్బార్ నది ద్వారా నీళ్ళు చేరుతాయి..
మూలాలు
వర్గం:నీటి వనరులు వర్గం:సరస్సులు
సరస్వత రాజ్యం
సరస్వత రాజ్యం పురాతన రాజ్యం. ఇది చారిత్రాత్మక యుగాలలో సరస్వతి నది ఒడ్డున ఉంది. ఈ ప్రాంతం గురించి మహాభారతంలో (9:35) నుండి (9:54) 20 అధ్యాయాలలో వివరంగా ప్రస్తావించబడింది. యాదవరాజు శ్రీకృష్ణుడి అగ్రజుడు బలరాముడు సరస్వతి నదిని దాటి ప్రభాసతీర్ధానికి (ద్వారకకు దగ్గరగా) సమీపంలో ఉన్న మహాసముద్రం నుండి హిమాలయాలలో దాని మూలానికి పాక్షికంగా ఎండిపోయిన మార్గాన్ని గుర్తించింది.
మహాభారతంలో మూలాలు
సరస్వత అనబడే ఈ భూభాగాలు సరస్వతీ నదీ తీరం వెంట ఉన్నట్లు సూచించబడింది.(3.83,84).
సరస్వత రాజ్యాలు
సరస్వత రాజులు హిమాలయాల నుండి ఉద్భవించిన సరస్వతి నదీ తీరంలో ఉన్న ప్లాక్షవతారన వద్ద ఒక యాగం (3: 129) చేస్తున్నట్లు ప్రస్తావించబడింది. ఈ ప్రదేశం హర్యానాలోని కురుక్షేత్రానికి ఉత్తరాన ఉంది. సరస్వత యాగాన్ని తిరిగి (3:90) వద్ద ప్లాక్షవతారనలో చేసినట్లు ప్రస్తావించబడింది. యాయాతి రాజు ఇక్కడ అనేక యఙ యాగాలను యాగగుండాలను కూడా నిర్మించాడు.
మహాభారతం ఆది పర్వం (1.90.25-26) ఆధారంగా "సరస్వతి నది తీరంలో అగ్నిగుండాలలో మతినారా రాజు యజ్ఞం (త్యాగం) చేసాడు" అని ప్రస్తావించబడింది. కలిబంగను ఘగ్గరు (ఘగ్గరు-హక్రా నది) ఎడమ లేదా దక్షిణ ఒడ్డున ఉన్న ఒక పట్టణం. ఇది సరస్వతి నదిగా గుర్తించబడింది. లోథలు వద్ద లభించిన మాదిరిగానే కలిబంగను వద్ద అగ్నిగుండాలు కనుగొనబడ్డాయి. ఈ ఒంటరి నిర్మాణం బహుశా కర్మ ప్రయోజనాల కోసం ఉపయోగించబడి ఉండవచ్చు.
వేణుడి కుమారుడు పృథుమహారాజు
పృథు మహారాజు కర్దమ వంశంలో వేణుడు అనే రాజుకుమారుడు జన్మించాడు. ఆయన వంశం (12:58) వద్ద ఈ క్రింది విధంగా వివరించబడింది: - విరాజాలు - కృతిమతు - కర్దామా - అనంగా - అతివాలా - వేణుడు. వేణుడి వారసులు సరస్వతి లోయలో (గుజరాతులోని అనార్త రాజ్యానికి ఉత్తరాన రాజస్థానులో) తమను తాము స్థాపించుకున్న నిషాదులు అయ్యారు. వారి నివాసం కోసం కొండలు, అడవులను నివాసాలుగా చేసుకుని గిరిజనుల వృత్తులను ప్రధాన వృత్తిగా అభ్యసించారు. అదేవిధంగా వింధ్య పర్వతాల మీద నివసించే వందలాది, వేలాది మంది ఇతరులు మ్లేచ్చులు అని పిలుస్తారు. వీరందరూ వేణుడి వారసులు. అయితే వీరిలో పృథువు గొప్ప రాజు అయ్యాడు. ఈటెలు, విల్లంబులు, బాణాలు వంటి ఆయుధాలతో ఆయుధాల శాస్త్రంలో ప్రావీణ్యం ఉన్న ఆయనకు వేదాలు, వాటి శాఖలతో పూర్తిగా పరిచయం ఉంది. గొప్ప బ్రహ్మ జ్ఞానపండితుడు శుక్రాచార్యుడు గురువు అయ్యాడు. వాలఖిల్యాలు ఆయన సలహాదారులు, సరస్వతలు ఆయన సహచరులు అయ్యారు. ప్రసిద్ధ ఋషి గార్గుడు ఆయన జ్యోతిష్కుడు అయ్యాడు (12:58).
పురాతన యుద్ధాల - యుద్ధభూమి
సరస్వతి లోయ అనేక పురాతన తెగల ఘర్షణలను చూసినట్లు తెలుస్తోంది (చాలా సార్లు దేవతలు, అసురులు మద్య యుద్ధాలు అని పిలుస్తారు. కాని వాస్తవానికి వీరు క్షత్రియుల వంటి తెగలు). ఇది వేదాలు, యోగా, ఇతర వేద సంప్రదాయాల మూలం.
సరస్వతి నది ఒడ్డున ఆదిత్య అనే ప్రదేశం ఉండేది. ఇక్కడ అదితి కుమారుడు వరుణుడు గొప్ప రాజసూయ యజ్ఞం చేశాడు. ఆ యాగాలలో అగ్రస్థానం ప్రారంభమైన తరువాత దేవతలు, దానవుల మధ్య యుద్ధం జరిగింది (వీరిని ఇక్కడ క్షత్రియులుగా పేర్కొన్నారు (9:49)). దేవతలు, విశ్వదేవులు, మారుతులు, గాంధర్వులు, అప్సరాలు, యక్షులు, రాక్షసులు, పిసాచులు అందరూ చూడగలిగే ప్రదేశంగా ఇది పేర్కొనబడింది (9:49). ఇక్కడ విష్ణువు, అసురులు, మధు, కైటభులను చంపిన రోజులలో తన అపహరణలను చేసాడు (9:49). సోమ అనే సరస్వతి నది ఒడ్డున ఉన్న మరొక ప్రదేశం, సోమా రాజు తన రాజసూయ యాగం చేసిన ప్రదేశంగా పేర్కొనబడింది. ఇక్కడ ఒక గొప్ప యుద్ధం జరిగింది. దీనిలో తారకాసురుడు శత్రువు (9:51). ద్వీపంలో జన్మించిన ఋషి (వ్యాస) కూడా ఈ ప్రదేశంలో స్నానం చేసి, గొప్ప యోగ శక్తులను పొంది గొప్ప విజయాన్ని సాధించాడు. గొప్ప సన్యాసి యోగ్యతతో, ఆసిత-దేవల ముని కూడా, తన యోగ ధ్యానంలో తన ఆత్మతో ఆ తీర్థంలో స్నానం చేసి, గొప్ప యోగ శక్తులను పొందాడు (9:49).
ఈ కథనాలు పురాతన సరస్వతి నది వెంట యాదవ బలరామ తీర్థయాత్రల వివరణ ఉంది. సరస్వతి అప్పుడు పాక్షికంగా ఎండిపోయింది. ఇది ఎడారిలోకి కనుమరుగైంది. వినాసనా అనే ప్రదేశం తరువాత ఎండిన నది మైదానం మాత్రమే చూడవచ్చు. మరిన్ని వివరాల కోసం శూద్ర రాజ్యం చూడండి.
సరస్వత ఋషి, కరువు, వేదాలు
సరస్వతి లోయ వేదాలు (జ్ఞానం), వేద సంప్రదాయాలకు స్థానంగా ఉంది. ఈ కారణంగానే సరస్వతి నదిని తరువాత జ్ఞాన దేవతగా పరిగణించారు. (9:51) సరస్వతి నది ఎండిపోవడం, వేద సంస్కృతి క్షీణించినట్లు మేము కనుగొన్నాము. అదే ప్రాంతానికి చెందిన ఒక ఋషి చేత వేదసంస్కృతి పునరుద్ధరించబడింది.
అక్కడ (సరస్వతి నది ఒడ్డున ఉన్న సోమ అనే ప్రదేశంలో) పన్నెండు సంవత్సరాలుగా విస్తరించిన కరువు సమయంలో, సరస్వత ముని, పూర్వపు రోజులలో వేదాలను చాలా మంది బ్రాహ్మణులకు బోధించాడు (9:51).
12 సంవత్సరాల కరువు ముగిసిన తరువాత గొప్ప ఋషులు వేదాల మీద ఉపన్యాసాల కోసం ఒకరినొకరు అభ్యర్థించారు. ఆకలితో ఉన్న కడుపులతో తిరుగుతున్నప్పుడు, ఋషులు వేదాల జ్ఞానాన్ని కోల్పోయారు. వాస్తవానికి వారిలో ఒకరు కూడా గ్రంథాలను అర్థం చేసుకోలేరు. వారిలో ఎవరైనా ఋషులలో అగ్రగామి అయిన సరస్వతను ఎదుర్కొన్నారు. తరువాతి వారు వేదాలను ఏకాగ్రతతో చదువుతున్నారు. ఋషుల సమావేశానికి తిరిగి వచ్చి, సరస్వతా గురించి, ఏకాంత వైభవం, ఏకాంతంగా అడవిలో వేదాలను చదవడంలో నిమగ్నమైన భగవంతుడిలాంటి రూపం గురించి మాట్లాడాడు. అప్పుడు గొప్ప ఋషులందరూ ఆ ప్రదేశానికి వచ్చి వారికి వేదాలు నేర్పించాలని సంయుక్తంగా కోరారు. ఆ ఋషులు ఆయన శిష్యులుగా మారి ఆయన నుండి వేదాల జ్ఞానాన్ని పొందారు. మరోసారి వారి ఆచారాలను ఆచరించడం ప్రారంభించారు. ఆయన నుండి వేదాల జ్ఞానాన్ని సంపాదించడం కోసం మొత్తం 60,000 ఋషులు గౌరవనీయమైన ఋషి సరస్వతా శిష్యులు అయ్యారు (9:51). ప్రస్తుత గౌడు సరస్వతు, షెన్విలు, చిత్రపూరు సరస్వతు, భల్వాలికరు, రాజపూరు సరస్వతు, పెడ్నేకర్లు అయిన గౌడు సరస్వత బ్రాహ్మణులు ఈ సంఘటనను వారి సంస్కృతిలో భాగంగా కలిగి ఉన్నారు.
కురుక్షేత్ర యుద్ధంలో సరస్వతాలు
మాద్రి కుమారుడు నకులుడు మోసపూరితులైన ఉలూకుడు, సరస్వత తెగలను హతమార్చడం తన బాధ్యతగా స్వీకరించాడు:-ఈ మూలం (5:57) కురుక్షేత్రయుద్ధంలో సరస్వతులు కౌరవుల పక్షంలో పాల్గొని యుద్ధం చేసారని సూచిస్తున్నాయి.
ప్యూ రీసెర్చి సెంటర్
ప్యూ రీసెర్చ్ సెంటర్ అనేది వాషింగ్టన్, DC లో ఉన్న నిష్పక్షపాత అమెరికన్ థింక్ ట్యాంక్ (దానిని "ఫ్యాక్ట్ ట్యాంక్"గా పిలుచుకుంటారు)
ఇది యునైటెడ్ స్టేట్స్‌ను, ప్రపంచాన్నీ రూపు దిద్దే సామాజిక సమస్యలు, ప్రజాభిప్రాయం, జనాభా ధోరణులపై సమాచారం అందిస్తుంది. ఇది ప్రజాభిప్రాయాన్ని సేకరిస్తుంది, జనాభా వివ్రాలను పరిశోధిస్తుంది, సెల్ ఫోన్, ల్యాండ్‌లైన్ నంబర్లపై ప్రజలకు యాదృచ్ఛికంగా కాల్ చేస్తుంది, మీడియా కంటెంట్ విశ్లేషణ, ఇతర అనుభావిక సామాజిక శాస్త్ర పరిశోధనలను కూడా నిర్వహిస్తుంది.
చరిత్ర
1990లో, టైమ్స్ మిర్రర్ కంపెనీ టైమ్స్ మిర్రర్ సెంటర్ ఫర్ ది పీపుల్ & ప్రెస్‌ అనే ఒక పరిశోధన ప్రాజెక్టును స్థాపించింది. రాజకీయాలు, విధానాలకు సంబంధించిన సర్వేలను నిర్వహించే పనిలో ఉండేది. ఆండ్రూ కోహుట్ 1993లో దానికి డైరెక్టరయ్యాడు. 1996లో ది ప్యూ ఛారిటబుల్ ట్రస్ట్‌లు దానికి ప్రాథమిక స్పాన్సర్‌గా మారాయి. దీని పేరును ప్యూ రీసెర్చ్ సెంటర్ ఫర్ ది పీపుల్ & ప్రెస్‌గా మార్చారు.
2004 లో ట్రస్టు, వాషింగ్టన్‌లో ప్యూ రీసెర్చ్ సెంటర్‌ను స్థాపించింది. 2013 లో కోహుట్ అధ్యక్షుడిగా వైదొలిగి, వ్యవస్థాపక డైరెక్టరయ్యాడు. అలాన్ ముర్రే కేంద్రానికి రెండవ అధ్యక్షుడయ్యాడు. 2014 అక్టోబరులో ప్యూ రీసెర్చ్ సెంటర్‌లో 14 ఏళ్ల అనుభవజ్ఞుడైన మైఖేల్ డిమోక్ అధ్యక్షుడిగా ఎంపికయ్యాడు.
నిధులు
ప్యూ రీసెర్చ్ సెంటర్ అనేది లాభాపేక్ష రహిత, పన్ను మినహాయింపు 501(సి)(3) సంస్థ. దానికి ప్రాథమిక నిధులు అందించే ది ప్యూ ఛారిటబుల్ ట్రస్ట్‌లకు ఇది అనుబంధ సంస్థ. ప్రపంచంలోని మతాల జనాభాపై అది చేసే అధ్యయనాల కోసం, ప్యూ రీసెర్చ్ సెంటర్‌కు టెంపుల్‌టన్ ఫౌండేషన్ సంయుక్తంగా నిధులు సమకూరుస్తుంది.
పరిశోధనా రంగాలు
కుడి|thumb|350x350px| ప్రభుత్వంపై ప్రజల విశ్వాసం - సర్వే కేంద్రం కింది అంశాలపై పరిశోధన చేస్తుంది:
నివేదికలు
ప్యూ రీసెర్చ్ సెంటర్‌లోని పరిశోధకులు ఏటా పబ్లిక్‌గా అందుబాటులో ఉన్న సమాచారాన్ని, ప్రచురణలనూ జల్లెడ పడతారు. ప్యూ రీసెర్చ్ సెంటర్ ప్యూ-టెంపుల్టన్ గ్లోబల్ రిలిజియస్ ఫ్యూచర్స్ ప్రాజెక్ట్‌లో భాగంగా మతంపై ప్రపంచంలో ఉన్న పరిమితులపై తన 10వ వార్షిక నివేదికను విడుదల చేసింది. దీనికి ది ప్యూ ఛారిటబుల్ ట్రస్ట్‌లు, జాన్ టెంపుల్టన్ ఫౌండేషన్ లు నిధులు సమకూర్చాయి. వార్షిక నివేదిక ప్రచురణకు 18 నెలల నుండి రెండు సంవత్సరాల ముందు జరిగిన సంఘటనలను పరిశీలించింది. మునుపటి నివేదికలు సంవత్సరానికి సంబంధించిన మార్పుపై దృష్టి కేంద్రీకరించినప్పటికీ, ఈ నివేదిక మాత్రం నిర్దిష్ట ప్రాంతాలలో, 198 దేశాలు, భూభాగాల్లోని పోకడలపై విస్తృత రూపాన్ని అందించింది. 2007 నుండి 2017 వరకు మతంపై ప్రభుత్వాల ఆంక్షలు, మతపరమైన సామాజిక శత్రుత్వాలు ఎలా మారాయి, ఎలా పెరిగాయి అనే విషయాన్ని నివేదికలో చూపింది. 52 ప్రభుత్వాలు మతంపై అధిక స్థాయి ఆంక్షలు విధించాయి, 2007లో ఇది 40 గా మాత్రమే ఉండేది. 2007లో 38 దేశాల్లో మతపరమైన సామాజిక ఘర్షణలు జరగ్గా, 2017 లో అది 56 కు చేరింది. నివేదిక ప్రకారం, మత స్వేచ్ఛను పరిమితం చేసే చట్టాలు విధానాలు మత సమూహాలకు ప్రభుత్వ అనుకూలత అనే రెండు రకాల ఆంక్షలు అత్యంత ప్రబలంగా ఉన్నాయి. ప్రపంచవ్యాప్తంగా మతపరమైన ఆంక్షలు పెరుగుతున్నాయని, అయితే అన్ని భౌగోళిక ప్రాంతాలు లేదా అన్ని రకాల ఆంక్షలు అంత సమానంగా లేవని పోకడలు సూచిస్తున్నాయి.
మేకా రంగయ్య అప్పారావు
'''ఎం.ఆర్. అప్పారావుగా ప్రసిద్ధిచెందిన నూజివీడు జమిందారీ కుటుంబానికి చెందిన ఇతని పూర్తి పేరు మేకా రంగయ్య అప్పారావు''' విద్యావేత్త, మాజీ మంత్రి, శాసనసభ్యుడు.
ఇతను కృష్ణా జిల్లా నూజివీడు గ్రామంలో 1915 మార్చి 21 న రాజా మేకా వెంకటాద్రి అప్పారావు, రామయ్యమ్మ దంపతులకు జన్మించాడు. ఇతని విద్యాభ్యాసం నూజివీడు, మచిలీపట్నం నోబుల్ కళాశాల, మద్రాసు క్రైస్తవ కళాశాల, ఆంధ్ర విశ్వకళాపరిషత్తు లలో సాగింది.
అప్పారావు టెన్నిసు ఆటగాడు. ఇతని తండ్రి తెలుగులోకి అనువదించిన గీతా గోవిందాన్ని ఆంగ్లంలోకి మార్చాడు. ఉమర్ ఖయ్యాం, రుబాయిత్ లను గేయ రూపంలో రాశారు. చంద్రగుప్త, యాంటిగని నాటకాలు రాశాడు. అప్పారావు 1974 నుండి 1980 వరకు ఆంధ్ర విశ్వవిద్యాలయం ఉపకులపతిగా పనిచేశాడు. నూజివీడులో ధర్మ అప్పారావు కళాశాలను ప్రారంభించాడు.
ఎన్నో సాహిత్య, సాంస్కృతిక సంస్థలకు సాయమందించిన ఈయన జనవరి 31, 2003న పరమపదించారు.
మూలాలు
ఇవి కూడా చూడండి
వెలుపలి లంకెలు
వర్గం:కృష్ణా జిల్లా జమీందారు వంశీకులు వర్గం:1915 జననాలు వర్గం:2003 మరణాలు వర్గం:ఆంధ్ర విశ్వవిద్యాలయం ఉప కులపతులు వర్గం:కృష్ణా జిల్లా నుండి ఎన్నికైన శాసన సభ్యులు వర్గం:కృష్ణా జిల్లాకు చెందిన రాష్ట్ర మంత్రులు వర్గం:కృష్ణా జిల్లాకు చెందిన రాజ్యసభ సభ్యులు వర్గం:ఆంధ్ర రాష్ట్రంలో శాసన సభ్యులు వర్గం:కృష్ణా జిల్లా రచయితలు వర్గం:నూజివీడు సంస్థానం వర్గం:సంస్థానాధీశులు వర్గం:మద్రాసు రాష్ట్రంలో శాసన సభ్యులు
ద్రాక్ష గింజల నూనె
ద్రాక్ష గింజల నూనె  లేదా ద్రాక్ష నూనెను ద్రాక్ష పళ్ల గింజల నుండి ఉత్పత్తి చేస్తారు. వైన్ తయారీలో ద్రాక్ష గింజలు ఉపఉత్పత్తిగా లభిస్తాయి.ద్రాక్షగింజల్లో నూనె 8-10-20% వరకు ద్రాక్ష రకాన్ని, పెరిగిన ప్రదేశాన్ని బట్టి వుండును.ఒమేగా -6 ఫ్యాటి ఆమ్లం/కొవ్వు ఆమ్లంగా పిలువబడు లినోలిక్ ఆమ్లం ఎక్కువ పరిమాణంలో ద్రాక్ష గింజల నూనెలో ఉంది. ద్రాక్ష గింజల్లో ప్రో ఎంథోసైనైడ్ వంటి పాలీ పెనోల్స్ వున్నప్పటికి, గింజలనుండి తీసిన నూనెలో పెనోల్స్ లేవు.
ద్రాక్ష
ద్రాక్ష (స్పానిష్, పోర్చుగీస్ Uvas, ఫ్రెంచ్ Raisins, ఆంగ్లం Grapes, జర్మన్ Trauben) ఒక రకమైన పండ్ల చెట్టు. ఇది పుష్పించే మొక్కలైన వైటేసి కుటుంబంలోని వైటిస్ ప్రజాతికి చెందినది. ద్రాక్షలో ఇంచుమించు 60 జాతులున్నాయి. ఇవి ఎక్కువగా ఉత్తరార్ధ గోళంలో ఎక్కువగా పెరుగుతాయి. ద్రాక్ష పండ్లను అలాగే తినవచ్చును లేదా వాటి నుండి పానీయాలు, సలాడ్లు,, వైన్ తయారుచేయవచ్చును. ద్రాక్ష తోటల పెంపకాన్ని 'వైటికల్చర్' అంటారు. ద్రాక్ష పండులో గింజలు 5% వరకు ఉండును (Choi and Lee, 2009).ప్రపంచ వ్యాప్తంగా ఏడాదికి మూడు మిలియను టన్నుల గింజలు ఉత్పత్తి అగును, ముఖ్యంగా వైన్ ఉత్పత్తి మిల్లుల నుండి (Fernandes etal., 2012).కేవలం ఒక బల్గేరియాలోనే సంవత్సరానికి పది వేలనుండి 20 వేల టన్నుల వరకు విత్తనాలు ఉప ఉత్పత్తిగా వైన్ తయారీ మిల్లుల నుండి లభించును.ద్రాక్ష విత్తనాలు ప్రోటీను, కార్బో హైడ్రేట్ లు, నూనెను కల్గి ఉన్నాయి.ద్రాక్ష గింజల్లో ప్రోటీన్ 6-9% వరకు ఉంది.అలాగే నూనె కూడా 8-20% వరకు వున్నది (Ohnishi et al., 1990; Schuster, 1992; Baydar and Akkurt, 2001; Schieber et al., 2002; Luque-Rodriguez et al., 2005; Baydar et al., 2007;Martinello et al., 2007; Campos et al., 2008; Ahmadiand Siahsar, 2011; Canbay and Bardakçi, 2011; Sabiret al., 2012).
నూనె సంగ్రహణ
నూనెను ప్రెస్సింగ్ ద్వారాలేదా సాల్వెంట్ ఎక్సుట్రాక్షను ద్వారా ద్రాక్ష గింజల నుండి సంగ్రహించవచ్చును.ద్రాక్షగింజల్లో నూనె 8-10-20% వరకు ఉంది..ద్రాక్ష పళ్ల రకాలను బట్టి గింజల్లోని నూనెలోని కొవ్వు ఆమ్లాల శాతం,, టోకోపేరోల్స్ పరిమాణం మారును.ముఖ్యంగా లినోలిక్ ఆమ్లం శాతంలో హచ్చు తగ్గులు వుండును.
ద్రాక్ష గింజల నూనె
లేత పసుపు రంగులో వుండును.అహార యోగ్యమైన నూనె.అరోమాథెరపిలో కారియరు/వాహక నూనెగా వాడుటకు సరైనది.ద్రాక్ష గింజల నూనె స్మోక్ పాయింట్ 216 °C వుండటం వలన ద్రాక్ష నూనెను వంత నూనెగా ఉపయోగించుటకు అనుకూలమైనది.ద్రాక్ష గింజల నూనెలో దాదాపు 20రకాల కొవ్వు ఆమ్లాలు వున్నప్పటికి ప్రధాన మైనవి 6రకాల కొవ్వు ఆమ్లాలు మాత్రమే మిగిలినవి నామమాత్రంగా 1% కన్నతక్కువ ప్రమాణంలో వుండును.నూనెలో అధిక సాతం బహు ద్విబంధ కొవ్వు ఆమ్లాలు ఉన్నాయి.సంతృప్త కొవ్వూఆమ్లాలు తరువాత స్థానంలో ఉన్నాయి. ద్రాక్ష గింజల నూనెలో 0.8-1.5% వరకు ఆన్ సపోనిఫియబుల్ పదార్థాలు ఉన్నాయి.ఈ ఆన్ సపోనిఫియబుల్ పదార్థాల్లో పెనోల్లు (టోకోపెరోల్స్), స్టెరాయిడ్స్ (కాంపేస్టేరోల్, బెటా-సిటోస్టేరోల్, స్టిగ్మాస్టేరోల్) లు అధికంగా ఉన్నాయి.
నూనెలోని కొవ్వు ఆమ్లాలు
నూనెలో అసంతృప్త కొవ్వు ఆమ్లాలు ఎక్కువ ఒమేగా-6 రకానికి చెందిన రెండు ద్విబంధాలున్న లినోలిక్ ఆమ్లం 65-70%వరకు ఉండూను.తరువాత ఏక ద్విబంధమున్న ఒలిక్ ఆమ్లం15-18%వరకు వుండును.మూడు ద్విబంధాలున్న, ఒమేగా -3 రకానికి చెందిన లినోలినిక్ ఆమ్లం 0.1% వరకు అలాగే 16 కార్బనులున్న, ఏక ద్విబంధమున్న పామిటోలిక్ ఆమ్లం 1.0% కన్న తక్కువ వుండును. నూనెలోని ప్రధాన మైన కొన్ని కొవ్వు ఆమ్లాలను దిగువ పట్టికలో పొందుపర్చబడినవి.
మూలాలు
వర్గం:వృక్ష శాస్త్రము వర్గం:నూనెలు
వసంత నాగేశ్వరరావు
వసంత నాగేశ్వరరావు మాజీ మంత్రి, ఆప్కాబ్ ఛైర్మన్, జై ఆంధ్ర ఉద్యమ నాయకులు.కృష్ణా జిల్లా నందిగామ వాస్తవ్యులు. పిళ్ళా వెంకటేశ్వరరావు, ఎల్‌. జైబాబు, బేతు రామ్మోహన రావు, ఎస్‌ఎస్‌సి బోస్‌, జి.వి.రాంప్రసాద్‌, సుంకర కృష్ణమూర్తి, చేకూరి శ్యాంసుందర్ రావు, నూతక్కి వెంకట సత్యనారాయణ తదితర అనుచరులతో కలిసి ఈయన ప్రత్యేక ఆంధ్ర రాష్ట్రం కోరుతున్నారు.
భావాలు
* మొదట 1970లో ఐతవరం సర్పంచిగా తన రాజకీయ జీవితం ప్రారంభించిన వీరు, 1981 లో నందిగామ సమితి అధ్యక్షులుగా ఎన్నికైనారు. 1983, 1985 లలో రెండుసార్లు నందిగామ శాసనసభ్యుడిగా ఎన్నికైనారు. మధ్యతరహా నీటిపారుదల శాఖ, హోం శాఖ, వ్యవసాయశాఖా మంత్రిగా పనిచేశారు. 2005లో తన స్వంతగ్రామంలోని సొసైటీనుండి ఎన్నికై కృష్ణా జిల్లా కేంద్ర సహకార బ్యాంక్ ఛైర్మనుగా, జాతీయ స్థాయిలో నాప్కాబ్ ఉపాధ్యక్షునిగా పనిచేశారు. ఇటీవల ఐతవరం సొసైటీ అధ్యక్షిడిగా తిరిగి ఎన్నికైనారు. (ఈనాడు కృష్ణా 12-7-2013.8వ పేజీ)
వర్గం:కృష్ణా జిల్లా రాజకీయ నాయకులు వర్గం:కృష్ణా జిల్లా నుండి ఎన్నికైన శాసన సభ్యులు వర్గం:కృష్ణా జిల్లాకు చెందిన రాష్ట్ర మంత్రులు వర్గం:కృష్ణా జిల్లా జై ఆంధ్ర ఉద్యమకారులు
కూర్మా వేణు గోపాలస్వామి
'''కె.వి. గోపాలస్వామి లేదా కూర్మా వేణు గోపాలస్వామి''' (1903–1983) నాటక ప్రయోక్త, న్యాయవాది. అతను ఆంధ్ర విశ్వవిద్యాలయంలో న్యాయశాస్త్ర విభాగానికి మొదటి ఆచార్యుడు. థియేటర్ ఆర్ట్స్ విభాగానికి గౌరవ ప్రొఫెసర్, ఆర్ట్స్ విభాగానికి ఛైర్మన్ గా కూడా పనిచేసాడు.
బాల్యం, విద్యాభ్యాసం
కూర్మా వేణుగోపాలరావు 1903 డిసెంబర్ 19 న జన్మించాడు. అతని తండ్రి "సర్ కూర్మా వెంకట రెడ్డి నాయుడు" మద్రాసు ప్రెసిడెన్సీకి గవర్నర్గా ఉండేవాడు. వేణుగోపాలరావుకు ఒక సోదరి ఉంది. అతను న్యాయ శాస్త్రం లో పట్టభద్రుడయ్యాడు. అతను ఆక్స్‌ఫర్డు బాల్లియోల్ కాలేజిలో మాస్టర్ డిగ్రీ పూర్తి చేశాడు. ఆ తర్వాత అతను "బార్ ఆఫ్ ది టెంపుల్ ఆఫ్ యునైటెడ్ కింగ్‌డమ్" అని పిలువబడేవాడు.
జీవితం
అతడు 1930 లో దక్షిణ ఆఫ్రికాలో ఏజెంట్ జనరల్ ఆఫ్ ఇండియాకు సెక్రటరీగా పనిచేశాడు. ఆ తర్వాత ఆయన భారత దేశం వచ్చి ఆంధ్ర విశ్వవిద్యాలయం నకు సేవలందించాడు. అతను విశ్వవిద్యాలయంలో ఏప్రిల్ 1942 నుండి 1964 వరకు పనిచేసి, రిజిస్టార్‌గా  పదవీ విరమణ చేసాడు. దక్షిణ భారతదేశంలో ముఖ్యమైన నాటకరంగంలో చేసిన కృషికి అతను చిరస్మరణీయుడైనాడు. అతని ప్రయత్నాల ఫలితంగా ఆంధ్ర విశ్వవిద్యాలయంలో థియేటర్ ఆర్ట్స్ విభాగం స్థాపించబడింది. వైస్-ఛాన్సలర్, రిజిస్ట్రార్ వ్యక్తిగత ఆసక్తి కారణంగా ఆంధ్ర వారోత్సవాలు రాష్ట్రవ్యాప్తంగా ప్రసిద్ధి చెందాయి. ప్రతి సంవత్సరం వారం రోజుల ఆంధ్ర వారోత్సవాల నిర్వహణలో గోపాలస్వామి ప్రత్యేక శ్రద్ధ తీసుకునేవాడు. పదవీ విరమణ తరువాత 1973 లో హైదరాబాద్ లోని ఇండియన్ ఇనిస్టిట్యూట్ ఆఫ్ మేనేజిమెంటు అండ్ కామర్స్ డైరెక్టర్ పదవిలో 1978 వరకు ఉన్నాడు. అతను హాకీ, టెన్నిస్ ఆటాలను ఆడాడు. అతను మద్రాస్ క్రిస్టియన్ కాలేజ్ లాన్ టెన్నిస్ అసోసియేషన్ కెప్టెన్ గా కూడా వ్యవహరించాడు.
మూలాలు
వర్గం:తెలుగువారు వర్గం:భారతీయ న్యాయవాదులు వర్గం:1903 జననాలు వర్గం:1983 మరణాలు వర్గం:కళాప్రపూర్ణ గ్రహీతలు వర్గం:తూర్పు గోదావరి జిల్లా న్యాయవాదులు
పార్వతీపురం మండలం
పార్వతీపురం మండలం, ఆంధ్రప్రదేశ్ రాష్ట్రంలోని పార్వతీపురం మన్యం జిల్లాకు చెందిన మండలం. మండలం కోడ్: 4812.ఈ మండలంలో మూడు నిర్జన గ్రామాలుతో కలుపుకుని 49 రెవెన్యూ గ్రామాలు ఉన్నాయి.
గణాంకాలు
2011 భారత జనగణన గణాంకాల ప్రకారం మండల జనాభా - మొత్తం 1,13,638 - పురుషులు 56,450 - స్త్రీలు 57,188
రెవెన్యూ గ్రామాలు
గమనిక:నిర్జన గ్రామాలను పరిగణించలేదు.
రాఘాపూర్ (న్యాల్కల్)
రాఘాపూర్, తెలంగాణ రాష్ట్రం, సంగారెడ్డి జిల్లా, న్యాల్కల్ మండలంలోని గ్రామం. ఇది మండల కేంద్రమైన న్యాల్కల్ నుండి 10 కి. మీ. దూరం లోను, సమీప పట్టణమైన బీదర్ (కర్ణాటక) నుండి 25 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 248 ఇళ్లతో, 1277 జనాభాతో 492 హెక్టార్లలో విస్తరించి ఉంది. గ్రామంలో మగవారి సంఖ్య 651, ఆడవారి సంఖ్య 626. షెడ్యూల్డ్ కులాల సంఖ్య 335 కాగా షెడ్యూల్డ్ తెగల సంఖ్య 26. గ్రామం యొక్క జనగణన లొకేషన్ కోడ్ 573309 .పిన్ కోడ్: 502156.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి, మాధ్యమిక పాఠశాల‌లు చల్కిలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల జహీరాబాద్లోను, ఇంజనీరింగ్ కళాశాల సంగారెడ్డిలోనూ ఉన్నాయి. సమీప వైద్య కళాశాల, మేనేజిమెంటు కళాశాల సంగారెడ్డిలోను, పాలీటెక్నిక్ రంజొలెలోనూ ఉన్నాయి.సమీప వృత్తి విద్యా శిక్షణ పాఠశాల న్యాల్కల్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు బీదర్లోనూ ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 8 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
రఘాపూర్లో భూ వినియోగం కింది విధంగా ఉంది:
ఉత్పత్తి
రఘాపూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
జొన్న, కంది, వరి
లవ్‌టుడే
లవ్‌టుడే 2004, ఫిబ్రవరి 5న విడుదలైన తెలుగు చలన చిత్రం. అప్రూధన్ దర్శకత్వం వహించిన ఈ చిత్రంలో ఉదయ్ కిరణ్, దివ్య కోస్లా, సునీల్, సుమన్ షెట్టి, తనికెళ్ళ భరణి, శ్రీనివాస రెడ్డి ముఖ్యపాత్రలలో నటించగా, విద్యాసాగర్ సంగీతం అందించారు.
మూలాలు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు
మహిషాసురుడు
thumb|మహిషాసురిని వదిస్తున్న అమ్మవారు మహిషాసురుడు (Mahishasura) హిందూ పురాణాలలో రాక్షసుడు.
మహిషుని తండ్రి అసురుల రాజైన రంభ ఒకనాడు 'మహిషం' (దున్నపోతు) తో కలిసిన మూలంగా జన్మించాడు. అందువలన మహిషాసురుడు మనిషి లాగా దున్నపోతులాగా రూపాంతరం చెందగల శక్తి కలవాడు.
మహిషుడు బ్రహ్మ గురించి తపస్సు చేసి మానవులు, దేవతల చేత మరణం లేకుండా వరం పొందుతాడు. అనంతరం స్వర్గలోకం మీద, భూలోకం మీద దండెత్తి దేవతలందర్నీ తరిమికొడతాడు.
బ్రహ్మ శాపానికి తరుణోపాయంగా దేవతలందరూ వారి శక్తులన్నింటినీ క్రోడించి సుందరమైన నవయవ్వన యువతిని సమస్త శక్తివంతురాలిగా సృష్టిస్తారు. అలాంటి దుర్గాదేవి మహిషున్ని ఎదిరించి తొమ్మిది రోజులు తీవ్రంగా పోరాడుతుంది. పదవ రోజున ఇంతటి బలమైన రాక్షసున్ని వధిస్తుంది. అందువలన దుర్గాదేవిని మహిషాసుర మర్ధిని అని నామాంతరం కలిగింది.